CELEX: E2021P0004
Language: et
Date: 2021-07-09 00:00:00
Title: Ettevõtja SÝN hf. 9. juulil 2021 EFTA järelevalveameti vastu algatatud hagi (Kohtuasi E-4/21) 2021/C 343/10

26.8.2021   
            
            
               ET
            
            
               Euroopa Liidu Teataja
            
            
               C 343/29
            
         
      Ettevõtja SÝN hf. 9. juulil 2021 EFTA järelevalveameti vastu algatatud hagi
      (Kohtuasi E-4/21)
      (2021/C 343/10)
      SÝN hf., keda esindab advokaat Dóra Sif Tynes, ADVEL, Kalkofnsvegur 2, 101 Reykjavik, Island, esitas 9. juulil 2021 EFTA kohtule hagi EFTA järelevalveameti vastu.
      SÝN hf. taotleb, et EFTA kohus:
      
                  1.
               
               
                  tühistaks EFTA järelevalveameti 26. märtsi 2021. aasta otsuse nr 023/21/COL abi andmise kohta ettevõtjale Farice ehf. investeeringu tegemiseks kolmandasse merealusesse kaablisse,
               
            
                  2.
               
               
                  mõistaks EFTA järelevalveametilt välja kõik kohtukulud.
               
            Õiguslik ja faktiline taust ning hagi toetuseks esitatud väited
      
                  —
               
               
                  Sýn (edaspidi „hageja“) on elektroonilise side ja meediaettevõtja, kes tegutseb kõikidel Islandi telekommunikatsiooni- ja ringhäälinguturgudel ning on registreeritud aadressil Suðurlandsbraut 8, Reykjavik. Ettevõtja on seostatav ettevõtjate Íslandssími hf. ja Tal hf. asutamisega 1990ndate lõpus, kui telekommunikatsiooniteenuste osutamine Islandil liberaliseeriti. Hageja osutab Vodafone’i kaubamärgi all üldisi elektroonilise side teenuseid, sealhulgas andmekeskuse teenuseid ettevõtjaga Vodafone Group plc sõlmitud partnerluslepingu alusel.
               
            
                  —
               
               
                  Islandi ja Fääri saarte ettevõtjad asutasid Farice ehf. 2002. aastal Islandi, Fääri saarte ja Ühendkuningriigi vahelist rahvusvahelist ühenduvust võimaldava merekaablisüsteemi kavandamiseks, ehitamiseks ja käitamiseks.
               
            
                  —
               
               
                  Käesolev hagi on esitatud EFTA järelevalveameti otsuse nr 023/21/COL (edaspidi „vaidlustatud otsus“) tühistamiseks. Vaidlustatud otsus võeti vastu 26. märtsil 2021 pärast seda, kui Islandi ametiasutused olid 23. märtsil 2021 esitanud asjaomase teate.
               
            
                  —
               
               
                  Hageja soovib vaidlustatud otsuse tühistamist, sest EFTA järelevalveamet on:
                  
                              —
                           
                           
                              rikkunud EFTA riikide vahel järelevalveameti ja kohtu asutamise kohta sõlmitud lepingu protokolli nr 3 I osa artikli 1 lõikes 2 sätestatud kohustust algatada ametlik uurimismenetlus, kuna tal oleks pidanud olema kahtlusi meetme kokkusobivuses EMP lepinguga;
                           
                        
                              —
                           
                           
                              rikkunud järelevalve- ja kohtulepingu artiklist 16 tulenevat kohustust esitada piisavad põhjendused.